L'XI Campionat d'Espanya de Milla en Ruta Absolut i Màster es disputarà a Sagunt este cap de setmana
11 d’abril 2019

![Imagen 1](/media/i4ojw0io/54_maq_mapa.jpg)

L'XI Campionat d'Espanya de Milla en Ruta Absolut i Màster es disputarà a Sagunt este cap de setmana. El divendres, 12 d'abril a les 19 h, tindrà lloc la presentació de la prova en el Casal Jove del Port de Sagunt, així com, la presentació dels i les atletes participants.

  

Amb motiu del campionat es projectarà un vídeo resum oficial del Campionat de Milla 2017. Esta edició comptarà com a padrí amb el campió europeu de 1500 de Gant 2000, José Antonio Redolat Contreras, al qual se li rentrà un emotiu homenatge per la seua trajectòria.

  

A l'acte assistirà l'alcalde de Sagunt, Quico Fernández; el regidor d'Esports, Miguel Chover; el vicepresident de la Federació Espanyola d'Atletisme, Vicente Añó; i el seleccionador nacional, José Peiró. El conductor de la presentación serà el periodista Xavi Blasco.

  

El dissabte, 13 d'abril, es disputarà la competició del Campionat d'Espanya de Milla en Ruta en les categories d'Absolut i Màster. A partir de les 18 se succeiran les diferents proves fins a l'última que començarà a les 19.45 hores. La prova es desenvoluparà en un circuit tancat entre la rotonda del Poliesportiu Municipal i la de l'IES Camp de Morvedre amb L’Epicentre. La zona de meta i de lliurament de trofeus estarà situada a l'altura del centre comercial L’Epicentre.

![](/media/iasna1w5/54_c_presentacion.jpg)  
  

​

*   [](http://www.facebook.com/sharer.php?u=https://aytosagunto.es/va/actualitat/l-xi-campionat-d-espanya-de-milla-en-ruta-absolut-i-master-es-disputara-a-sagunt-este-cap-de-setmana/ "Facebook")
*   [](http://twitter.com/share?url=https://aytosagunto.es/va/actualitat/l-xi-campionat-d-espanya-de-milla-en-ruta-absolut-i-master-es-disputara-a-sagunt-este-cap-de-setmana/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-xi-campionat-d-espanya-de-milla-en-ruta-absolut-i-master-es-disputara-a-sagunt-este-cap-de-setmana/ "Linked In")
*   [](mailto:?body=https://aytosagunto.es/va/actualitat/l-xi-campionat-d-espanya-de-milla-en-ruta-absolut-i-master-es-disputara-a-sagunt-este-cap-de-setmana/)